text: [{"text_idx": "#000000", "text": "Ustaaz Ahmaddiin jabaliin Magaalaan Shaggar Masjiidotaa fi Muslimoota kan of keessaa qulqulleessu yoo ta\u2019e Muslimootaaf \u201crakkina\u201d malee madda boonsaa ta\u2019uu gonkumaa hin danda\u2019u! Mootummaan biyyattii kan bulchu lammiiwwan bakka bu\u2019ee, maqaa lammiitiin akka ta\u2019e hundaafuu ifaadha. Osoo kun ta\u2019uu baatee aangawoonni mootummaa hunduu akkuma keenya lammii idileeti; silaa mirga ykn aangoo nurraa adda ta\u2019e hin ..."}, {"text_idx": "#000001", "text": "Magaalaan Shaggar Masjiidotaa fi Muslimoota kan of keessaa qulqulleessu yoo ta\u2019e Muslimootaaf \u201crakkina\u201d malee madda boonsaa ta\u2019uu gonkumaa hin danda\u2019u!"}, {"text_idx": "#000003", "text": "Biyyattiin kan waloo ta\u2019uun yoo mormame malee qabeenyii fi carraan biyyattiin qabdu hunduu kan walooti. Osoo akkana ta\u2019ee jiruu, magaalota biyya keenyaa hunda keessatti yeroo maastar pilaaniin qophaa\u2019u, warra pilaanicha qopheessu qofa osoo hin taane, hoggantoonni siyaasaas hanga yoomiitti masjida qofa adda baasanii pilaanii keessaa dagatu laata?"}, {"text_idx": "#000004", "text": "Ummanni muslimaa akka lammiitti maastar pilaanii keessatti masjiidonni karoorfamee dagatamuudhaan gaaffileen Muslimootaa masjidaafi hijaaba qofa irratti daangeffamee akka hafu gochuudhaan gaaffilee ummata Muslimaa isaan kana qofa fakkeessanii sochiiwwan amantichaa gufuuleen kan guutaman taasisuun tooftaa dhaabbachuu qabuudha."}, {"text_idx": "#000005", "text": "Gaaffiiwwan mirgaa bu\u2019uura ta\u2019an kunniin \u201cmaastar pilaanii irratti masjidni asitti argama\u201d jechuudhaan osoo hin gaafatamin deebii argachuu qabu turan. Ykn yoo gaafataman gaaffiiwwan salphaatti deebii argachuu qaban turan. Haa ta\u2019u malee, Muslimoonni biyyattii guutuu keessa jiran lafa masjidaa kadhachuun ykn maallaqa isaaniitiin lafa bitanii ibaadaaf itti fayyadamuun, ykn sanarra kutee qabsoofi dhiigaan [qabsoo qabiyyee masjidaa kabachiisuuf godhamu keessatti Muslimoonni humna nageenyaatiin ajjeefaman baay\u2019eedha] masjida aragchuun yoo hin dhaabbanne mirgi Muslimootaa ni kabajama jechuun hin danda\u2019amu."}, {"text_idx": "#000006", "text": "Namoonni tokko tokko masjiidonni \u201cseeraan ala\u201d waan ta\u2019aniif diigamaa jiru nuun jedhu. Nama ajaa\u2019iba. Warra kanaafi fakkaattota isaanii kan nuti gaafannu masjiidonni \u201cseera qabeessa\u201d jedhaman kam akka ta\u2019an nuuf himaa kan jedhuudha."}, {"text_idx": "#000007", "text": "Finfinnee dabalatee masjiidonni waggoota kudhanii ol erga itti salaatamee booda carraaqqiifi roorroo meeqaan kaartaan akka kennamu eenyunuu ni beeka."}, {"text_idx": "#000008", "text": "Masjiidota gurguddaa akka Anwaarii fi Masjida Nuur (Baniin Safar) dabalatee kanneen bara Haylesillaaseetii jalqabee Finfinnee keessa turanillee kaartaa kan argatan 1990moota keessa yeroo Obbo Arkabee Qubaayi kantiibaa turaniidha. Kanumaa wajjin, Masjidni Anwaar bara Xaaliyaanii kan ijaarame yoo ta\u2019u, Masjidni Nuur immoo weerara Xaaliyaaniin dura kan tureedha. Masjiidonni kun qabsoo ummata Muslimaa adda hin cinneen ijaaramanii waggaa hedduuf achitti ibaadaa hojjataa kan turan ta\u2019us waggoota kurnan hedduu booda kaartaa seera qabeessa argatan."}, {"text_idx": "#000009", "text": "Magaalota baay\u2019ee naannoo lammiileen jiraatan keessatti, bakka bulchiinsonni maqaa ummataatiin aangoo qabatan jiranitti, maastar pilaaniin itti yaadamee masjiidota irraanfachaa kan jiran yoo ta\u2019u, ummanni Musliimaa naannoo sanaa gaaffiin lafa Masjidaa isaan dadhabsiifnaan qabeenya ofii baasanii lafaafi mana bituudhaan kanuma itti salaataa jiran \u201cmasjiidummaaf hin eeyyamamne\u201d jechuudhaan diiguun irra deddeebiin mul\u2019achaa ture. Qorannoofi yaadannoo baay\u2019ee booda adeemsa seeraatiin lafa mana amantii biroo irra baay\u2019ee xiqqoo taate kennuun, kana jechuun bifa loogiin guutameen adeemsi tokkoof kaareedhaan kaaniif immoo hektaaraan kennuu dhaabbachuu qaba."}, {"text_idx": "#000010", "text": "Adeemsiifi hojimaanni loogiin guutaman kuniifi kanneen isaan fakkaatan hunduu qabsoo yeroo gabaabaa, giddu galaafi dheeraa majlisniifi Ummanni Muslimaa godhuun maletti jijjiiramuu hin danda\u2019u."}, {"text_idx": "#000011", "text": "Masjiidonni har\u2019a \u201cseeraan ala\u201d isaan jedhan kunniin halkan tokkotti ijaaramanii bulan osoo hin taane, inumaayyuu, osoma ummanniifi fi mootummaan beekuu Hawaasni Muslimaa waggootaaf itti fayyadamaa turan."}, {"text_idx": "#000012", "text": "Yoo xiqqaate ijaarsi magaalota haaraa \u201cMagaalaa Shaggar\u201d jedhamu bifa haaraa fi karoora haaraadhaan waan karoorfameef, akka karoora haaraa magaalichaatti bakki kun masjiidaaf osoo hin taane kaayyoo biraatiif qophaa\u2019e waan ta\u2019eef (innumtuu pilaanichi masjidaaf akka mijatu gochuudha malee akka tasaa ka\u2019anii masjida diiguun sirrii miti), bulchiinsonni Magaalaa Shaggar \u201cakka karoora haaraatti bakki masjiidaaf isinii qophaa\u2019e kana\u201d jedhanii bakka bu\u2019aa dhiheessanii mariifi wal hubannaadhaan ijaarsa magaalichaa keessatti masjinni akka ijaaramu godhanii dubbii fixuu hin barbaanne. Wanti isaan qabatamaan hojjataa jiran amantichaafi Muslimootaaf kabaja xiqqoollee osoo hin agarsiisin masjiidota diiguutti seenan."}, {"text_idx": "#000013", "text": "Gaafa haala kana hubattuufi yeroo qabatamaanis sochii nama gaddisuusu kan masjiidota hedduu Magaalaa Shaggar keessa jiran jumlaan diiguuf godhamu ilaalte, dhimmichi gaaffii seera qabeessummaa osoo hin taane, [namoonni manneen irraa diigamaa jiran irra caalaan Muslimoota ta\u2019uus ilaalcha keessa galchuudhaan] dhimmichi shira Masjiidotaa fi Muslimoota magaalaa Shaggar keessaa qulqulleessuuf godhamaaru isaan jalaa fakkaateera."}, {"text_idx": "#000014", "text": "Kana galmaan gahuun dachii Itoophiyaa keessatti gonkumaa waan hin yaadamneefi Magaalaan Shaggar Masjidaa fi Muslimoota of keessaa qulqulleessuuf murteeffatee yoo itti fufe, Magaalattiin Hawaasa Muslimaa walakkaa biyyattiitiif \u201crakkina\u201d malee \u201cmadda boonsaa\u201d ta\u2019uu gonkuma hin dandeessu!"}, {"text_idx": "#000015", "text": "#GrandOromiaRally in Finfinne. These were the cohorts of protesters detained/dispersed at around Ras Hotel even before making it to Meskel square. The way these settler TPLF security agents publicly torturing our sons & daughters is beyond our imagination, any way."}, {"text_idx": "#000016", "text": "\u202a#\u200eOromoProtests,\u202c hiriira seena qabeessa magaalaa gudditti Oromiyaa Finfinnee keessatti alaabaan Oromoo sodaa tokko male mirmirfamaa jirti."}]